Meie teksti - Meie Isa palve - lõpudoksoloogia annab au ja ülistust Issandale. Me oleme kuulnud fraasi ladina keeles SIC TRANSIT GLORIA MUNDI - nii kaob selle maailma hiilgus või au, kuid tihti unustame, et selle fraasi tegi kuulsaks just paavstide ametisse pühitsemine,  kus seda öeldakse. Selle maailma au kaob, et Jumala au võiks ilmuda. Kuigi sedagi võime me vaid kaugelt näha. Mooses soovis seda näha (näita siis mulle oma auhiilgust) ja 2 Ms 33 peatükis me loeme seda, kuidas Issand pani Moosese kaljulõhesse ja ainult selja tagant võis ta Issandat näha.